**Oznam Základnej školy s materskou školou**

**Materská škola oznamuje rodičom detí, že od 3. septembra 2020:**

Rodičia privádzajú svoje deti v čase od 6.00 h do 7.40 h hlavným vchodom budovy školy. Do budovy školy vstupuje dieťa len s jedným rodičom s prekrytými hornými dýchacími cestami rúškom a po vykonaní dezinfekcie. Celkový čas zdržiavania sa rodiča sprevádzajúceho dieťa vo vonkajších a vnútorných priestoroch školy je maximálne 10 minút. Učiteľka preberie dieťa v triede po vykonaní ranného filtra. V prípade podozrenia na akútne ochorenie (nielen na COVID-19) nebude dieťa prevzaté. Rodič zabezpečí umiestnenie rezervného rúška označeného menom dieťaťa do jeho skrinky. Rodič vyzdvihne svoje dieťa z materskej školy v čase od 15.00 h do 16.00 h.

**Základná škola a materská škola informuje rodičov detí a žiakov, že po každom prerušení dochádzky dieťaťa alebo žiaka v trvaní viac ako 3 dni predkladá písomné vyhlásenie o tom, že dieťa alebo žiak neprejavuje príznaky prenosného ochorenia a nemá nariadené karanténne opatrenie.**

**Základná škola s materskou školou zároveň upozorňuje, že v prípade, že u dieťaťa/žiaka je podozrenie alebo potvrdené ochorenie na COVID-19, bezodkladne o tejto situácii informuje triedneho učiteľa a riaditeľku školy. Povinnosťou rodiča je aj bezodkladné nahlásenie karantény, ak bola dieťaťu/žiakovi nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa/žiak zo školy vylúčené.**

**Základná škola s materskou školou ďalej upozorňuje, že nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby, nesmie vstúpiť do priestorov školy. Pri výskyte týchto príznakov je potrebné telefonicky kontaktovať všeobecného lekára pre deti a dorast.**

**Ďalšie informácie poskytnú rodičom ich triedni učitelia obvyklým spôsobom.**